Diari Oficial de la Generalitat Valenciana


Sumari del DOGV 6488, del 25-03-2011 (2011/3305)

RESOLUCIÓ de 4 de març de 2011, de la directora de l'Agència Valenciana de Foment i Garantia Agrària, per la qual s'incrementa la dotació disponible de l'assignació financera FEAGA atorgada al règim d'ajudes per a la reestructuració i reconversió de la vinya per a la campanya 2010/2011.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6488

Data del DOGV
:   25-03-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/3305


Data del document
:   04-03-2011

Organisme emissor
:   Agència Valenciana de Foment i Garantia Agrària

Tipus de document
:   Resolució

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

RESOLUCIÓ de 4 de març de 2011, de la directora de l'Agència Valenciana de Foment i Garantia Agrària, per la qual s'incrementa la dotació disponible de l'assignació financera FEAGA atorgada al règim d'ajudes per a la reestructuració i reconversió de la vinya per a la campanya 2010/2011. [2011/3305]  
En l'article 47.11 del Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, del Consell, s'exigix que en les bases reguladores de la concessió de subvencions s'indiquen la línia o línies de subvencions que les financen i l'import global màxim destinat a estes.   
Mitjançant la Resolució de 28 de gener de 2011, de la directora de l'Agència Valenciana de Foment i Garantia Agrària, es va publicar la dotació disponible de l'assignació financera FEAGA atorgada al règim d'ajudes per a la reestructuració i reconversió de la vinya per a la campanya 2010/2011, i en esta s'indicava en l'apartat primer que la dotació pot ser incrementada sobre la base de les disponibilitats pressupostàries.  
Per tant, en virtut de l'aplicació del Reial Decret 244/2009, de 27 de febrer, i una vegada conegudes les disponibilitats financeres per a la reestructuració i reconversió de vinyes, la Conferència Sectorial d'Agricultura i Desenvolupament Rural ha fixat l'import total de l'assignació financera que correspon a la nostra Comunitat.  
Esta resolució no necessita de la seua notificació a la Comissió Europea ja que es tracta d'ajudes finançades pel FEAGA.  
Per tot això, a proposta de la directora general de Producció Agrària, i en virtut de la competència atribuïda en l'article 13 del Decret 123/2006, de 8 de setembre, del Consell, pel qual s'aprova l'Estatut de l'Agència Valenciana de Foment i Garantia Agrària, resolc:  
  
  
Primer  
Incrementar en 1.437.228 euros el crèdit destinat a les ajudes per a la reestructuració i reconversió de la vinya per a la campanya 2010/2011, aprovat mitjançant la Resolució de 28 de gener de 2011, de la directora de l'Agència Valenciana de Foment i Garantia Agrària, per la qual s'establix la dotació disponible de l'assignació financera FEAGA atorgada al règim d'ajudes per a la reestructuració i reconversió de la vinya per a la campanya 2010/2011 (DOCV núm. 6467 de 24.02.2011), i se li assigna, en Conferència Sectorial d'Agricultura i Desenvolupament Rural, un import global per a la campanya 2010/2011 de 3.268.213 euros que correspon a la línia pressupostària que correspon al capítol VII de l'Agència Valenciana de Foment i Garantia Agrària, línia SE 831000 (fons FEAGA).  
  
Segon  
Contra este acte administratiu es pot interposar en el termini d'un mes, a comptar a partir de la publicació d'este acte, recurs de reposició davant del mateix òrgan que el va dictar, de conformitat amb allò que es disposa en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé la interposició del recurs contenciós administratiu en el termini de dos mesos, des de la publicació d'este acte, d'acord amb els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici de la interposició de qualsevol altre recurs que s'estime procedent.  
  
  
València, 4 de març de 2011.- La directora de l'Agència Valenciana de Foment i Garantia Agrària: Pilar Amigó Salvi.